P11 Bandit

P11 Bandit (tidligere P4 Bandit) er en radiokanal drevet av P4 siden 1. november 2006 og sendt over Internett. Tidligere ble den også sendt på DAB. Kanalen er en ren musikkanal uten programledere eller programposter. P11 Bandit har slagordet «Rock non stop» og spiller rock fra 60-tallet og fram til i dag.

Fram til 1. januar 2009 var P4 Bandit en mer fullverdig radiokanal med programposter om musikk og med Tor Milde, Katrine Von Nagy, Bjørnar Pedersen, Jonas Bording, Stig Arnesen, Gerd Johansen, Reidar Buskenes og Kristoffer Løkke-Sørensen som programledere. Redaksjonen lå på Lillehammer. P4 Bandit hadde samsendinger i helgene med P4 fra kl. 23 til 01.

Det at P4 Bandit fra 2009 av ikke lenger sendes på DAB og mangler programposter, skyldes ifølge P4 de økonomiske tilstandene.

Referanser

Eksterne lenker 
 

Norske radiokanaler
Radiokanaler etablert i 2006
P4-gruppen
Rock